Лудвик Свобода

Лудвик Свобода,  Ludvík Svoboda,  Грознатин, Австро-Мадярщина –  Прага, Чехословакия — чехословацкый военскый и штатный дѣятель, армадный генерал, Президент Чехословакии.Encyclopædia BritannicaМарьина В. В.
 Биография 
Перва свѣтова война и медживойняПоходив зоз селянской родины. Закончив земледѣлску школу (1909–1912) и працовав во фаху агронома. По зачатку Первой свѣтовой войны быв поволаный до австро-мадярского войска (1915) и посланый на российскый фронт. При первой можности оддав ся до российкого заятя. В России вступив до Чехословацкой легии, быв участником ей первой битвы при Зборовѣ (1917) и далшого похода.PRECLÍK Vratislav. Masaryk a legie, vázaná kniha, 219 str., vydalo nakladatelství Paris Karviná, Žižkova 2379 (734 01 Karviná, CZ) ve spolupráci s Masarykovým demokratickým hnutím, 2019, , str. 150—153 В року 1920 вернув ся до Чехословакии, демобилизовав ся и заняв ся газдовством. Але в октобру 1921 быв зась мобилизованый яко легионер через пробу Карла I. Габсбурга вернути ся на трон, и так його далшый живот быв звязаный з войском. В року 1934 достав шаржу подполковника.Ludvík Svoboda: životopis

Друга свѣтова войнаПо мюнхенской кризѣ (1938), а пак по заятю Германиев в марцу 1939 зосталой части штату, Свобода пошов до илегалиты и организовав еднотку чехословацкых беженцьох в Польщи, а по падѣ Польщѣ в часѣ Другой свѣтовой войны перешов з войском до СССР, де были на довжый час интернованы. Од 8. децембра 1941 на основѣ чехословацко-совѣтской догоды формуе чехословацкый баталион в Бузулуку,Пастушенко Т. В.Віднянський С. В., Пастушенко Т. В. котрый уже 8. марца 1943 ся успѣшно запоив до бойох при Соколовѣ, а наступно вырос на армадный корпус (1944) и одзначив ся в бойох за ослободжѣня Киева, Бѣлой Церкви, Жашкова, в Дуклянской операции.

Повойновый политичный животПо ослободжѣню Чехословакии в року 1945 президент Едвард Бенеш поклав го министром обороны. Свобода, симпатизовавшый комунистам, нич не зробив, жебы не дати им ухватити ся моци в Чехословакии во фебруарѣ року 1948. Доконця, сам вступив до комунистичной партии 11. октобра 1948, але наступно быв выгнаный з войска в року 1950 году на росказ Иосифа Сталина, збавленый вшиткых урядох, аж и арештованый в року 1952. По приходѣ нового комунистичного курза Никиты Хрущова быв регабилитованый и вернув ся ку сполоченскому животу як ректор Военной академии в Празѣ. В року 1959 пензионовав. В новембрѣ 1965 быв вызнаменаный наградами героя Совѣтского Союза и Чехословацкой Социалистичной Републикы. По падѣ конзервативного режима Антонина Новотного Свобода быв выбраный за Президента републикы 30. марца 1968 з инициативы Александра Дубчека, нового первого секретаря Комунистичной партии Чехословакии. Свобода твердо ся противив совѣтскым жаданям и заграв важну роль во выслободжѣню зо Совѣтского Союза Дубчека и його колег, заятых в ходѣ совѣтской инвазии в августѣ 1968. По задушѣню Пражской яри подтримовав политику «нормализации» Густава Гусака. Одышов зо сполоченского живота в року 1975, переважно через слабе здоровля.

 Оцѣнѣня 
Наперек тому, же быв веце разы выхоснованый политиками на досягнутя их цѣлей, Свобода надале мать певну авториту меджи Чехами и Словаками, найскорше, через його смѣлость и твердость в рѣшаючых моментах чехословацкой истории. Площѣ и улицѣ як в Чехах, так и в Словакии и дале носять його имя, в тот час як имена векшины иншых лидерох комунистичной епохы были збавлены такой чести по Баршоновой револуции.

 Интересны факты 
 В маю 1923 быв посланый ку 36. пѣшому полку в Ужгородѣ як велитель кулометной роты, о мѣсяць ся оженив, а наслѣдно ся зачав учити мадярскый язык.
 В року 1929 на Братиславской универзитѣ склав испыт з мадярского языка и литературы.
 В Ужгородѣ служив до року 1931; ту  ся Свободовым уродив сын Мирослав (15.05.1924) и дѣвка Зое (4.12.1925).
 Од 15. септембра 1931 по  14. юла 1934 выучовав  мадярскый язык на Военской академии в Границях.

 Жерела и одказы 
 Віднянський С. В., Пастушенко Т. В.: Свобода Людвік // Україна в міжнародних відносинах. Енциклопедичний словник-довідник. Випуск 6. Біографічна частина: Н–Я / Відп. ред. М. М. Варварцев. — К.: Ін-т історії України НАН України, 2016. —  сс. 170–173. 
 Марьина В. В.: СВОБОДА // Большая российская энциклопедия. Том 29. Москва, 2015, стр. 555 Верзия: 2017. Одчитане: 21.11.2020
 Пастушенко Т. В.: Свобода Людвік //Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К.: Наук. думка, 2012. — Т. 9  — 944 с. —   С. 483.Одчитане: 21.11.2020



 Референции 

Катеґорія:Політічны лідеры
Катеґорія:История Чехословакии
Катеґорія:Презіденты Ческословеньска
Катеґорія:Чеськословеньскы політіци